​ເຄື່ອງວັດ​​ແທກ ລົມ​ຫາຍ​ໃຈ ສາມາດ ວິນິດໄສ ໂຣກໄດ້
ການ​ທົດ​ສອບ​ຂັ້ນຕົ້ນ ​ແມ່ນ​ມີຂຶ້ນ​ ໃນປະ​ເທດ Malawi ຊຶ່ງ​ຜົນ​ອອກ​ມາ ​ແມ່ນຖືກຕ້ອງ 100 ​ເປີ​ເຊັນ ຢ່າງ​ບໍ່​ໜ້າ​ເຊື່ອ ​ໃນ​ການ​ວິນິດ​ໄສ​ໂຣກ ທີ່​ຮ້າ​ຍ​​ແຮງ​ນີ້.
ນັບຕັ້ງແຕ່ປີ 1931 ເປັນຕົ້ນມາ ເວລາທີ່ເຄື່ອງແທກຄວາມເມົາທີ່ເອີ້ນວ່າ ອັນທຳອິດ ໄດ້ຖືກນຳມາທົດສອບໂດຍພວກຕຳຫຼວດໃນສະຫະລັດ ພວກເຈົ້າໜ້າທີ່ຕຳ ຫຼວດຢູ່ໃນທົ່ວໂລກໄດ້ພາກັນນຳໃຊ້ການກວດໂດຍເຄື່ອງແທກປະລິມານອາລກໍຮໍໃນລົມຫາຍໃຈ ຂອງພວກຂັບລົດທີ່ເມົາ ໃນຂະນະດຽວກັນ ພວກທ່ານໝໍກໍຄົ້ນພົບວ່າ ເຂົາເຈົ້າ ສາມາດນຳໃຊ້ເຄື່ອງວັດແທກລົມຫາຍໃຈຫຼື ຄົ້ນຫາພະຍາດຕ່າງໆ ນັບແຕ່ໂຣກມາເລເຣຍໄປຫາມະເຮັງ ນັກຂ່າວ ມີລາຍງານກ່ຽວກັບເລື້ອງນີ້ ຊຶ່ງວັນນະສອນ ຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ອິງຕາມບັນດານັກວິທະຍາສາດ ໃນແຕ່ລະປີມີຜູ້ຄົນເກືອບ 300 ລ້ານຄົນ ໄດ້ຮັບຢາຕໍ່ ຕ້ານໂຣກມາລາເຣຍ ເຖິງແມ່ນວ່າ ຜູ້ຄົນສ່ວນໃຫຍ່ ແມ່ນພຽງແຕ່ເປັນພວກທີ່ສົງໄສວ່າ  ຈະເປັນໂຣກນີ້ ເທົ່ານັ້ນ ໃນປະຈຸບັນນີ້ ເຄື່ອງວັດແທກລົມຫາຍໃຈ ທີ່ມີລາຄາຖືກນັ້ນ ແມ່ນກຳລັງໄດ້ຮັບການພັດທະ ນາຂຶ້ນ ທີ່ມະຫາວິທະຍາໄລ ໃນນະຄອນ  ລັດທີ່ສາມາດບົ່ງບອກໄດ້ວ່າ ພວກທີ່ປ່ວຍເປັນໂຣກເທົ່ານັ້ນ ຈຶ່ງຈະສາມາດຮັກສາໄດ້ ທ່ານນາງ ຈາກມະຫາວິທະຍາໄລ ໃນນະຄອນ  ກ່າວວ່າ ເຄື່ອງວັດລົມຫາຍໃຈກ່ຽວກັບມາລາເຣຍນີ້ ຈະສາມາດກວດເຫັນສານປະກອບທີ່ປ່ອຍອອກມາ ໂດຍເຊື້ອກາຝາກຂອງໂຣກມາລາເຣຍ ບໍ່ດົນ ຫຼັງຈາກມັນໄດ້ຕິດຕໍ່ເປັນໂຣກຢູ່ໃນຮ່າງກາຍຂອງຜູ້ປ່ວຍນັ້ນແລ້ວ ແລະນັ້ນແມ່ນໝາຍຄວາມວ່າ ຜູ້ປ່ວຍຈະໄດ້ຮັບການປິ່ນປົວຢ່າງປະຈຸບັນທັນດ່ວນ ການທົດສອບຂັ້ນຕົ້ນ ແມ່ນມີຂຶ້ນໃນປະເທດ ຊຶ່ງຜົນອອກມາແມ່ນຖືກ ຕ້ອງ 100 ເປີເຊັນ ຢ່າງບໍ່ໜ້າເຊື່ອ ໃນການວິດນິໄສໂຣກ ທີ່ຮ້າຍແຮງນີ້ ໃນຂະນະ ດຽວກັນນີ້ ເຄື່ອງວັດແທກລົມຫາຍໃຈກ່ຽວກັບໂຣກມະເຮັງປອດ ທີ່ກຳລັງພັດທະນາຂຶ້ນມາ ໃນຫຼາຍໆປີນັ້ນ ແມ່ນນ້ອຍລົງແລະມີຄວາມແມ່ນຍຳຂຶ້ນຫຼາຍ ທ່ານ ປະທານບໍລິສັດ  ກ່າວວ່າ ຄືກັນກັບໂຣກອື່ນໆນັ້ນລະ ການວິນິດໄສໂຣກມະເຮັງປອດໄດ້ແຕ່ໃນຕອນຫົວທີ ແມ່ນມີໂອກາດເພີ້ມຂຶ້ນໃນການທີ່ຈະມີຊີວິດຢູ່ລອດໄດ້ ແລະເຄື່ອງວັດລົມຫາຍໃຈ ກໍຍັງສາມາດກວດເຫັນສານເຄມີແມ່ນແຕ່ປະລິມານພຽງນ້ອຍໆທີ່ກ່ຽວຂ້ອງກັບພະ ຍາດດັ່ງກ່າວນີ້ໄດ້ ພວກນັກຄົ້ນຄວ້າກ່າວວ່າ ເຄື່ອງວັດແທກອັນໃໝ່ນີ້ ສາມາດໃຊ້ກັບທຸກຄົນໄດ້ ບໍ່ແມ່ນພຽງແຕ່ສຳລັບບັນດາທ່ານໝໍເທົ່ານັ້ນ ປະຈຸບັນນີ້ ເຄື່ອງວັດແທກໂຣກມະເຮັງປອດ ແມ່ນກຳລັງ ທຳການທົດລອງໃນໂຮງພະຍາ ບານໃນອັງກິດ 17 ແຫ່ງ ແລະຄາດຫວັງວ່າຈະນຳອອກວາງຕະຫຼາດພາຍໃນປີ 2017 ນີ້ ພວກນັກວິທະຍາສາດ ແມ່ນກຳລັງພັດທະນາເຄື່ອງວັດລົມຫາຍໃຈ ທີ່ຈະສາມາດວິນິດໄສ ໂຣກປອດບວມ ແລະໂຣກປອດແຫ້ງອີກດ້ວຍ